بابل - أحمد الحسناوي:
آني حسين علوان حرب، عمري 15 سنة وطالب في الصف الثاني متوسط في متوسطة أنيس الأصبح. آني وجماعتي كل يوم نكمل دوامنه، نطلع للساحة القريبة من المدرسة، نلعب طوبه (كرة قدم).
الساحة بداخل مدرستنه تعبانه، وهي عبارة عن صبة ما تصلح للعب، لأن هواي عدنه طلاب أذتهم الساحة. نتمنى وجود ساحات رياضية حلوة، نلعب بيها ونتونس.
درس الرياضة بمدرستنه ما موجود بسبب إنه المدرسين ياخذوه من عدنه ويبدلوه بدرس آخر. وهذا الشيء إحنه منريده.
يمكنكم التواصل معنا وإرسال الفيديوهات والصور لموقعنا عبر تطبيق "واتساب" على الرقم 001202277365